**Ніколь Эванджэлін Лілі** (англ.: Evangeline Lilly; 3 жніўня 1979, Форт-Саскачэван, Альберта, Канада) — канадская актрыса. Найболей вядомая дзякуючы ролі *Кейт Осцін* у драматычным серыяле тэлеканала ABC «Згубленыя».

Кар'ера
-------

Перад тым як пачала здымацца ў «Згубленыя», Лілі працавала сцюардэсай, афіцыянткай. Для фінансавання сваёй адукацыі яна здымалася ў тэлерэкламе і займалася мадэльнай працай, хоць ніколі не лічыла сябе мадэллю.

Як мадэль яе адкрыла знакамітае мадэльнае агенцтва *«Форд»*, менеджар якога ўбачыў Эванджелін Лілі на вуліцы горада Келоўна ў Брытанскай Калумбіі. Яна падпісала кантракт з агенцтвам і пераехала ў Ванкувер, дзе выступала на паказах мод, зарабляючы грошы на аплату вучобы на факультэце міжнародных адносін ва ўніверсітэце Брытанскай Калумбіі.

У 2003 мімаходам з'явілася ў маленькай эпізадычнай ролі школьніцы ў фільме *«Фрэдзі супраць Джэйсана»*, таксама прамільгнула ў некалькіх эпізодах серыяла *«Таямніцы Смолвіля»*. А ў 2004 была заўважана ў серыяле *«Каралеўскі шпіталь»* (Kingdom Hospital). Аднак, першая яе сапраўдная «размаўлялая» роля была ў *«Згубленыя»*. Яе адкрыў агент Джэф Палфі, які раней працаваў у Ford Models, і згуляў важную ролю ў гэтым серыяле.

Лілі ледзь было не пазбавілася ролі *Кейт Осцін* у самым пачатку з-за таго, што не магла досыць хутка атрымаць працоўную візу ў ЗША. Дырэктары па кастынгу ўжо пачалі новы адбор прэтэндэнтак на гэту ролю, але ўсё ж віза была атрымана, і Эванджэлін Лілі шчасна прыехала на здымачную пляцоўку, спазніўшыся на адзін дзень.

У 2004 зарплата Ліллі складала $80,000 за эпізод. За сваю ролю ў *«Згубленыя»* яна была намінавана на *Breakout Stars 2004* па версіі часопіса *Entertainment Weekly* і 14 снежня 2006 была намінавана на «Залаты глобус» як Лепшая драматычная актрыса.

Калі Лілі скончыць здымкі ў *«Згубленыя»*, яна плануе спыніць акцёрскую дзейнасць і працягнуць сваю кар'еру ў якасці гуманітарнага працаўніка; аднак, яна не выключае вяртання да тэлебачання ў нейкі момант у будучыні.

У 2009 Эванджэлін Лілі стала рэкламным тварам кампаніі L’Oréal.

Асабістае жыццё
---------------

Эванджэлін Лілі была замужам за канадскім хакеістам Муры Хорнам.

У 2004 на здымачнай пляцоўцы закахалася ў акцёра Дамініка Монагана, выканаўцы роля Чарлі ў серыяле «Згубленыя», і яны пачалі сустракацца. Па чутках, па хуткім часе збіраюцца пажаніцца.

Зноскі
------

1. ↑  Evangeline Lilly // L'Encyclopédie canadienne, The Canadian Encyclopedia Праверана 9 кастрычніка 2017.<a href='https://wikidata.org/wiki/Track:Q130334'></a>
2. ↑  Evangeline Lilly // Internet Speculative Fiction Database — 1995. Праверана 9 кастрычніка 2017.<a href='https://wikidata.org/wiki/Track:Q2629164'></a>
3. ↑   Архівавана 1 верасня 2009.
4. ↑  Gould, Lara.Exclusive: I Got So Famous I Nearly Lost It, *Sunday Mirror*, November 19, 2006. Accessed May 26, 2008.
5. ↑   Архівавана 11 лютага 2012.

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram |
| Тэматычныя сайты | AllMovie · AlloCiné · Česko-Slovenská filmová databáze · Danish Film Database · Internet Movie Database · КиноПоиск · Metacritic · Rotten Tomatoes · Internet Speculative Fiction Database |
| Слоўнікі і энцыклапедыі | Канадская · Notable Names Database |
| Генеалогія і некрапалістыка | WikiTree |
| 

| Нарматыўны кантроль |
| --- |
| BIBSYS: 10012258 · BNE: XX4607291 · BNF: 165951335 · CONOR: 182709859 · GND: 142748382 · ISNI: 0000000117136922 · LCCN: no2005108774 · NKC: xx0202163 · NTA: 419754172 · NUKAT: n2017179224 · SUDOC: 139000011 · VIAF: 163437122 |

 |